**Fredsgudstjeneste for små og store**

**Unge stemme for fred**

**Kirkeuka for fred i Palestina og Israel**

Forslaget til gudstjeneste er en enkel gudstjeneste som passer for små og store, og er spesielt tilrettelagt for de minste barna. Tanken er at selv et tema som for mange framstå som komplisert ogvanskelig, kan formidles til barn, for det handler i bunn og grunn om et ønske om rettferdighet og fred for alle.

Gudstjenesteforslaget kan med enkle grep tilpasses lokale ordninger og både dåp og nattverd kan være med som elementer.

Bønnevandringen trenger litt forberedelser og rigging i forkant.

**Preludium/prosesjon**

**Inngangssalme**: Jeg blir så glad når jeg ser deg/ Hevenu Shalom alachem

**Inngangsord**

Nåde være med dere og **fred** fra Gud vår Far og Herren Jesus Kristus.

I Palestina og Israel hilser man på hverandre med ønske om fred. Shalom/ Salam sier de. Ordene på hebarisk og arabisk er like, så like at vi kan ane et slektskap mellom de to folkene. I dag skal vi få feire gudstjeneste med fokus på fred i Palestina og Israel.

La oss sammen be:

**Samlingsbønn:**

Gud, du er midt i blant oss.

Kom til oss med din fred.

Gi oss fred i hjertet og i hele verden Amen

Kyrie/ Gloria etter lokal ordning.

**Tekster:** Fra «rettferdighet og fred», 2. rekke: Amos, 5,11-15, ef 5,1-2,8-16. Matt, 5,6-10(saligprisningene)

**Preken:** Se prekenmomenter nedenfor

**Salme etter preken** 637 Fredens Gud, la det regne

**Trosbekjennelse**

**Forbønn**

Bønnevandring

Forslag til bønnestasjoner:

* Tenn et lys for fred
* Skrive/tegne en fredsbønn
* Ofring til vår søsterkirke i Jordan og Det hellige land.
* Et sted å lese/ meditere over Frans av Assisis bønn
* Lapper med «freds- mannakorn»

Bønnevandringen avsluttes med at alle synger 731 Jeg folder mine hender små

Evt. Nattverd

**Avslutning**

**Salme: Forslag: 734 Guds Kjærleik er**

**Velsignelse**

**Momenter til preken**

**Prekentekst:** Matteus 5,6-10

Salige er de som hungrer og tørster etter rettferdigheten,  
          for de skal mettes.  
            
    **7** Salige er de barmhjertige,  
          for de skal få barmhjertighet.  
            
    **8** Salige er de rene av hjertet,  
          for de skal se Gud.  
            
    **9** Salige er de som skaper fred,  
          for de skal kalles Guds barn.  
            
    **10** Salige er de som blir forfulgt for rettferdighets skyld,  
          for himmelriket er deres.

**Unge stemmer for fred**

Krig og konflikter er skremmende tema for barn, men også et tema de vil møte på en eller annen måte. Derfor er det viktig hva og hvordan vi formidler dette i en gudstjeneste for barn. Her er forsag til noen momenter:

* Formidle at det finnes løsninger, fred er en mulighet. Alle kan bidra til å jobbe for fred, hvert vårt sted. Dette er viktig å slå fast ovenfor barn og kanskje like viktig ovenfor for oss voksne, slik at vi hele tiden kan holde fast i håpet om fred.
* Fortell om barns rettigheter og at de også gjelder for barn som lever i områder hvor det er krig og konflikt. Rettigheter det går an å fokusere på:

1. Alle under 18 år regnes for barn
2. Alle barn har rett til liv.
3. Alle barn har rett til å være sammen med familien sin
4. Barn skal ikke forskjellsbehandles, skal ikke diskrimineres
5. Barn skal få si sin mening, har rett til å bli hørt i saker som angår dem.

* Fred er mer en fravær av krig. Fred handler bla annet om rettferdighet. FNs bærekraftsmål nr 16 sier noe om dette: **Fremme fredelige og inkluderende samfunn med sikte på bærekraftig utvikling, sørge for tilgang til rettsvern for alle og bygge velfungerende, ansvarlige og inkluderende institusjoner på alle nivåer**
* «Salige er de som skaper fred, for de skal kalles Guds barn.» Dette sier noe om Gud: Gud har skapt oss til å leve sammen i fred, Gud ønsker fred. Når vi arbeider for fred, knytter det oss direkte til Gud. Gjennom Jesus, utfordrer Gud oss til å følge en vei som leder til rettferdighet og fred.